«Մենք բազմիցս առիթ ունեցել ենք հայտարարելու, որ ՍԴՀԿ-ի համար երկրի կառավարման խորհրդարանական համակարգին այլընտրանք չկա: Առաջիկա սահմանադրական բարեփոխումները երկրում հնարավորություն է ստեղծում հիմնադրել մի այնպիսի համակարգ, որ քաղաքական կամքի առկայության պայմաններում կարող է շատ հարցերի լուծում տալ: Այսօր Հայաստանի Հանրապետության նախագահի պաշտոնը ուղղակի քվեով ընտրվող և բացարձակ լիազորություններով օժտված ինստիտուտ է, որն իր որոշումների և գործողությունների համար ընդհանրապես որևիցե մեկին հաշվետու չէ: Կամ՝ մեծամասնական ընտրակարգը: Առանց այդ էլ մեր խորհրդարանը չի փայլում իր որակով, օրենսդիր մտքով, բայց եկեք դիտարկենք, թե մինչև այսօր ո՞վքեր են անցել խորհրդարան մեծամասնական ընտրակարգով՝ մեկ-երկու եզակի բացառությամբ՝ օլիգարխիան»,- ասաց նա: